stanford-oval/wikipedia huggingface dataset:
מרטינאס לוויצקיס
ראשית חייו > קריירה מוזיקלית

בשנת 2010 זכה לוויצקיס להכרה מקצועית לאחר שזכה באליפות האקורדיון העולמית, ה-Coupe Mondiale, שנערכה בקרואטיה על ידי קונפדרציית נגני האקורדיון הבינלאומית (CIA). הוא זכה להכרה נרחבת יותר בעולם המוזיקה הבינלאומי לאחר שזכה באותה שנה בתוכנית הריאליטי Got Talent בגרסתה הליטאית. לוויצקיס השתתף בתחרות בזמן שלמד באקדמיה המלכותית למוזיקה, ללא ידיעתם, ושילב מוזיקה ושירה עכשווית בהופעותיו לצד פרשנויות קלאסיות יותר. קטעים מתוך תוכנית הטלוויזיה הליטאית התפרסמו ביוטיוב וברשתות החברתיות ברחבי בריטניה. בעת חזרתו ללונדון הופתע לוויצקיס מהתגובות החיוביות שקיבל להופעותיו בתוכנית. באותו זמן הסוכן המוזיקלי ריק בלאסקי התוודע לנגן הצעיר דרך סרטון יוטיוב שראה, וניהל איתו משא ומתן על חוזה הקלטות בחברת התקליטים הבריטית דקה רקורדס, והוא היה לאקורדיוניסט הראשון שחתם בחברה זו.
ב-1 ביולי 2013 יצא לאור אלבום הבכורה של לוויצקיס, Martynas. עד מהרה האלבום הגיע לראש מצעד אלבומי המוזיקה הקלאסית בבריטניה, מה שהפך את לוויצקיס לאקוריוניסט הראשון שהגיע להישג זה. באוקטובר 2013 האלבום יצא לאור בגרמניה.
באוגוסט 2013, מרטינאס הופיע לראשונה בגרמניה, באמפיתיאטרון ואלדבונה שבברלין, בעיר רוסטוק ובפסטיבל המוזיקה שלזוויג-הולשטיין (אנ') שבעיר ליבק. הוא מופיע באופן קבוע בפסטיבל המוזיקה הבינלאומי של באת', בפסטיבל דרזדן למוזיקה עכשווית (גר'), בפסטיבל הג'אז והבלוז של אדינבורו (גר'), בפסטיבל גאידה בליטא, בפסטיבל המוזיקה ליגו לייק (אנ') בשווייץ, בפסטיבל מקלנבורג-מערב פומרניה (גר') ובפסטיבל סנט מגנוס (אנ') באורקני שבסקוטלנד. הוא הופיע ברסיטלים באולמות מופעים כדוגמת אלברט הול, רויאל פסטיבל הול, ויגמור הול, כנסיית כיכר סנט ג'ון סמית' (אנ') בלונדון, האודיטוריום הלאומי למוזיקה במקסיקו (אנ'), דביסי רזידנס בפריז ומרכז גנגדונג לאומנויות הבמה בדרום קוריאה. בנוסף, הוא ניגן בקונצרטים עם תזמורת הקונצרטים של ה-BBC (אנ'), התזמורת הסימפונית של ברמינגהאם, התזמורת הקאמרית הליטאית (אנ'), התזמורת הסימפונית הלאומית של ליטא (אנ'), הקאמרטה של ז'נבה (אנ') והקאמרטה של מנצ'סטר.
בשנת 2015 הקים לוויצקיס את האנסמבל שלו, "מיקרואורקסטרה" (Mikroorkéstra).
הרפרטואר של מרטינאס חוצה במודע את גבולות הז'אנר ונע בין בארוק למוזיקה עכשווית. הוא מתמקד במוזיקה קלאסית, אך הוא גם מנגן מנגינות עממיות ויצירות מוזיקליות פופולריות. לויקיס רואה בעצמו שגריר אקורדיון, ועל כך אמר: "הצבתי לעצמי את המשימה להגדיר מחדש את הדימוי של האקורדיון ולהראות שניתן להשתמש בכלי זה בצורה מאוד מגוונת".
מאז הקמתו ב-2014 היה לוויצקיס המנהל האמנותי של הקורס והפסטיבל הבינלאומי למלחינים "Palendriai" שבליטא. מטרת הפסטיבל היא ליצור יצירות חדשות להרכבי אקורדיון ומוזיקה קאמרית. לויקיס הוא מנהל האקדמיה למוזיקה "accoAkademija" שבעיר וילנה. בנוסף, הוא חבר בוועדה המייעצת של המועצה העולמית לאומנויות של ליטא, ארגון ללא מטרות רווח שמטרתו לקדם את האמנות והתרבות הליטאית ברחבי העולם.
מהקלטותיו

יוהנס ברהמס: מחול הונגרי מספר 5 בג'י מינור (Hungarian Dance No. 5 in G minor)
ג'וזפה ורדי: שיר הנושא מתוך האופרה "כוחו של גורל" (La forza del destino)
ג'רארדו מאטוס רודריגס: La Cumparsita
קרלוס גרדל: Por una cabeza (עם דייוויד גארט)
ליידי גאגא: Telephone
מישל טלו: Ai Se Eu Te Pego (עם שירה)
הבה נגילה (שיר עם יהודי)
יוהאן סבסטיאן באך: סוויטה תזמורתית מס' 3 בדי מז'ור (Suite No. 3 in D major BWV 1068)
וולפגנג אמדאוס מוצרט: סונאטה לפסנתר מס' 11
אניו מוריקונה: La Califfa
קייטי פרי: Hot n Cold
ויטוריו מונטי: Czardas
ז'אן לנואר: Parlez-Moi d'Amour
לודוויג ואן בטהובן: הסימפוניה השביעית (Symphony No. 7 Op. 92)
אנטוניו ויוואלדי: The Winter (בהוצאת דקה רקורדס, 2013)
פילמוגרפיה

בשנת 2015 הופיע לוויצקיס בתפקיד הראשי בסרט הקומדיה הליטאי "Dėdė, Rokas ir Nida".
פרסים ותארים

2004: פרס המלכה מורטה של ליטא
2009: מספר פרסים בפסטיבל אגודת האקורדיונים האמריקאית ה-71, ביניהם על היצירה "The Quiver"
2010: מקום ראשון בתוכנית הריאליטי הליטאית "Got Talent"
2010: מקום ראשון בקטגוריית המאסטרים ב-Coupe Mondiale (אליפות העולם באקורדיון)
2013: שגריר התיירות הנבחר של ליטא
2014: פרס הקהל עבור התוכנית "Young Elite" בפסטיבל מקלנבורג-מערב פומרניה
2016: תואר עמית האקדמיה המלכותית למוזיקה
הערות שוליים

↑  Martynas Levickis, Universal Lithuanian Encyclopedia (בליטאית)
↑  Malvern, Jack. "Classical stars are squeezed out by accordion" (באנגלית). ISSN 0140-0460. נבדק ב-2022-01-30.
↑  Martynas scores first ever No 1 for accordionist in classical charts., Embassy of the Republic of Lithuania to the United Kingdom of Great Britain and Northern Ireland, ‏8 ביולי 2013
1 2  Martynas: The Lithuanian, his squeezebox and how Daft Punk propelled, www.standard.co.uk, ‏2013-07-18 (באנגלית)
1 2    Adam Sweeting, ‏Martynas, interview, The Telegraph, 1 July 2013
↑  Asta Andrikonytė, Akordeoninko M. Levickio šachmatų ėjimas šokiruos gerbėjus, Lietuvos rytas, ‏16 באוגוסט 2014
↑  - YouTube, www.youtube.com
↑  Record company goes 'Gaga' over accordion player, ITV News, ‏2013-05-16 (באנגלית)
↑  Der aktuell erfolgreichste Akkordeon-Spieler der Welt kommt nach Deutschland!, www.universal-music.de (בגרמנית)
↑  Backstage in Berlin: Martynas und David Garrett in der Waldbühne, נבדק ב-2022-01-30
↑  Martynas Levickis - Interview Part 1, נבדק ב-2022-01-30
↑  Martynas: "I'm young and I enjoy experimenting!", Focus Online, ‏11 באוקטובר 2013
1 2  Antoinette Schmelter de Escobar, Martynas Levickis: Between Brahms and Lady Gaga., Crescendo, ‏28 בנובמבר 2013
↑  Palendriai International Composers' Course and Festival
↑  Kontaktai, accoAkademija (ב־)
↑  LWAC | Advisory Board, Lithuanian World Arts Council
↑  Uncle, 2015-09-25, נבדק ב-2022-01-30
↑  Etaplius, Etaplius (בליטאית)
↑  A world famous classical accordionist from Šiauliai
↑  Classic FM, Classic FM (באנגלית)
↑  Masters Coupe Mondiale Prize Winners, www.accordions.com
↑  Der Akkordeon-Weltmeister Martynas legt sein Debütalbum vor, www.klassikakzente.de (בגרמנית)
↑  Opening Concert to celebrate Lithuanian EU Council Presidency | London Insider, web.archive.org, ‏2016-06-16
↑  WELT (2014-10-22). "Festspiele Mecklenburg-Vorpommern ehren herausragende Talente". DIE WELT (בגרמנית). נבדק ב-2022-01-30.
↑  2016 Honors are announced, Royal Academy of Music
| --- | --- |
בקרת זהויות :  BnF: cb169113882 (data)  GND: 104751897X  ISNI: 0000 0004 3353 2433  LCCN: no2014007623  NKC: xx0238598  VIAF: 306357301   WorldCat (עם VIAF): 306357301 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרטינאס לוויצקיס".
מתחילים מחדש

מתחילים מחדש הוא שיר ישראלי-מסורתי, שהופק ביוזמת פרויקט "ותן חלקנו" והשדרן מושיקו שטרן ויצא לאור ב-25 בספטמבר 2019. בהקלטת השיר השתתפו 24 זמרים ישראלים.
רקע

פרק זה לוקה בחסר. אנא תרמו לוויקיפדיה ו.
השיר נכתב והולחן על ידי תלמידי "ותן חלקנו" והופק על ידי מתן דרור.
הרווחים מן השיר נתרמו לפעילות עמותת "אור בבית"
האמנים המשתתפים

(על פי סדר הא"ב של השמות הפרטיים):
איל גולן
איתי לוי
אליעד נחום
בניה ברבי
דוד ד'אור
דודי בר דוד
הראל סקעת
טליסמאן
יואב יצחק
ישי ריבו
ישי לוי
מאור אדרי
מאור תיתון
משה פרץ
נתן גושן
עדן חסון
עדן מאירי
עידן יניב
פאר טסי
קובי אפללו
קובי פרץ
רותם כהן
רמי קלינשטיין
שלומי שבת
הצלחה

פרק זה לוקה בחסר. אנא תרמו לוויקיפדיה ו.
השיר זכה להצלחה רבה ברשתות החברתיות וברדיו. הקליפ הרשמי שבוים על ידי עוזי ג'ורג' נכון לנובמבר 2024 עומד על כ-30 מיליון צפיות באתר יוטיוב, לצד 3.6 מיליון השמעות בספוטיפיי ו-2.8 מיליון ביוטיוב מיוזיק.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 2 |  |
ראו גם

"שבט אחים ואחיות"
הערות שוליים

↑  מאייל גולן ועד ישי ריבו: מיטב אמני ישראל מתאחדים בשיר מחזק. צפו, באתר "סרוגים", 25 בספטמבר 2019
↑  חדשות המוזיקה להורדה: פרוייקט 'ותן חלקנו' - מתחילים מחדש, באתר חדשות המוזיקה להורדה, ‏יום רביעי, 25 בספטמבר 2019
↑  מאיה לקר, ‏מתחילים מחדש, בלי נשים, באתר ‏מאקו‏, 29 בספטמבר 2019
ג'ון גלאבר

| --- | --- |

 לידה:  7 באוגוסט 1944 (בן 80) קינגסטון, ארצות הברית 
 שם לידה:  John Soursby Glover Jr. 
 מדינה:  ארצות הברית 
 תקופת הפעילות:  מ-1973 
 מקום לימודים:  אוניברסיטת טאוסן  תיכון ויקומיקו 
 פרסים והוקרה:  פרס טוני לשחקן הטוב ביותר במחזה (1996)  Ovation Awards 
 פרופיל ב-IMDb
 
ג'ון סורסבי גלאבר ג'וניור (באנגלית: .‏John Soursby Glover Jr; נולד ב-7 באוגוסט 1944) הוא שחקן ומדבב אמריקאי שהתפרסם בשל תפקידי נבל רבים, בעיקר דמותו של ליונל לות'ר, אביו של לקס לות'ר בסדרת הטלוויזיה "סמולוויל".
ביוגרפיה

גלאבר נולד בעיר קינגסטון (אנ') שבמדינת ניו יורק וגדל בסולסברי, מרילנד, שם למד בתיכון ויקומיקו ובאוניברסיטת טאוסן (אנ'). לאחר מכן למד בבית הספר למשחק בוורלי הילס פלייהאוס (אנ') שבבוורלי הילס, קליפורניה.
ב-2016 התחתן עם הפסל אדם קורצמן לאחר 22 שנות היכרות.
פילמוגרפיה

| שנים | שם הסדרה | שם הדמות | הערות |
| --- | --- | --- | --- |
| 1983 | קנדי | ביל | מיני סדרת טלוויזיה |
| 1984 | ג'ורג' וושינגטון | צ'ארלס לי | פרק אחד |
| 1986 | The New Twilight Zone | שגריר | פרק אחד |
| 1988 | מטרה נעה | דובינס | סרט טלוויזיה |
| 1988–1991 | The Days and Nights of Molly Dodd | מייק סיילס | 5 פרקים |
| 1991 | אגדות מעולם המסתורין | ביט | פרק אחד |
| 1992–1994 | דינוזאורים | דמויות שונות | 3 פרקים, דיבוב |
| 1992–1994 | באטמן: איש העטלף | אדוארד ניגמה, איש החידות | 3 פרקים, דיבוב |
| 1993 | מסע בין כוכבים: חלל עמוק 9 | וראד דקס | פרק אחד |
| 1993 | The Legend of Prince Valiant (אנ') | המלך אדוארד | פרק אחד |
| 1993 | אנימניאקס | רספוטין | פרק אחד |
| 1998 | הסערה | אנתוני פרוספר | סרט טלוויזיה של NBC |
| 1998 | סופרמן: סדרת האנימציה | אדוארד ניגמה, איש החידות | פרק אחד, דיבוב |
| 1998 | הרפתקאותיו החדשות של באטמן (אנ') | אדוארד ניגמה, איש החידות | פרק אחד, דיבוב |
| 1998–1999 | ברימסטון | שטן / מלאך | תפקיד ראשי (פיטר הורטון בתפקיד הראשי) |
| 1999 | מרחרחים | גרי הינדמן | פרק אחד |
| 2001–2011 | סמולוויל | ליונל לותור | תפקיד משני |
| 2009 | גיבורים | סמסון גריי (אבא של סיילר) | פרק אחד |
| 2011–2015 | האישה הטובה | ג'ראד אנדרוז | 4 פרקים |
| 2012–2013 | Tron: Uprising (אנ') | דייסון | 4 פרקים |
| 2014 | Perception (אנ') | שטן | פרק אחד |
| 2015 | הסוכנת קרטר | ביט | פרק: "The Iron Ceiling" |
| 2017 | The Lost Wife Of Robert Durst | סיימור דארסט | סרט טלוויזיה של Lifetime |
| 2019 | הטובות לקרב | ג'ראד אנדרוז מ"האישה הטובה" | פרק אחד |
| 2019 | סיפורי סן פרנסיסקו (אנ') | ביל שוורץ | פרק: "Next Level Sh*t" |
| 2019 | פני הרוע | ביירון דיוק | פרק: "3 Stars" |
| 2021 | אימת המתים המהלכים | תיאודור "טדי" מדוקס | 5 פרקים |
| 2021 | לוציפר | פיטר פטרסון | פרק: "Family Dinner" |
| 2024 | גרמלינס: הסודות של המוגוואי |  | דיבוב |
| TBA | הבית |  |  |
פילמוגרפיה > משחקי וידאו

| שם | שנה |
| --- | --- |
The Adventures of Batman & Robin: 1994
Wallace & Gromit in Project Zoo: 2003
Tron: Evolution: 2010
נפשי

| --- | --- |

 סינגל בביצוע ישי ריבו ומוטי שטיינמץ
 יצא לאור:  יוני 2018
 סוגה:  מוזיקה חסידית
 שפה:  עברית 
 אורך:  4:26
 כתיבה:  מן המקורות
 לחן:  שמואל יפת
 הפקה:  רובי ונעמי בנט, ישי ריבו, דוד איכלביץ
 
נפשי הוא סינגל מסוגת מוזיקה חסידית בביצוע דואט של הזמרים ישי ריבו ומוטי שטיינמץ, שיצא בשנת 2018. השיר זכה להצלחה גדולה במגזר הדתי, ואף הגיע למקום הראשון במצעדים רבים של שירים חסידיים לשנת תשע"ח.
השיר

מילות השיר הן: ”נַפְשִׁי חָמְדָה בְּצֵל יָדֶךָ, לָדַעַת כָּל רָז סוֹדֶךָ. יֶעֱרַב נָא שִׂיחִי עָלֶיךָ, כִּי נַפְשִׁי תַעֲרֹג אֵלֶיךָ” הקטע הראשון לקוח מתחילת שיר הכבוד, ואילו השני מסיומו.
מלחין השיר הוא שמואל יפת. את השיר הפיקו נעמי ורובי בנט, דוד איכילביץ' וישי ריבו.
הזוג בנט רצו ליצור דואט בין שני הזמרים הפופולריים, שסגנונם מוזיקלי שונה לחלוטין זה מזה, ואף הביאו אותם לשבת יחדיו ולבחור שירים. תחילה ניסה ריבו עצמו לכתוב שיר, אך גילה שמדובר באתגר גדול בשל הגישור בין הקולות והמנעדים השונים של השניים. בנט וריבו פנו למספר מלחינים, עד שנמצא הלחן המתאים שהלחין יפת.
הלחן מורכב יחסית, כך שבמהלך השיר מתבצעות שתי מודולציות בין שלוש סולמות שונים, ובין משקל מרובע למשולש (הקטע "נפשי" במשקל מרובע, ו"יערב" במשקל משולש).
הצלחת השיר

השיר זכה להצלחה גדולה מאוד במגזר הדתי, ואף הגיע לראש מצעדי השירים החסידיים לשנת תשע"ח. כך לדוגמה במצעדים של רדיו קול חי, רדיו קול ברמה וכאן מורשת.
גם במצעדי העשור של המוזיקה החסידית זכה השיר להצלחה רבה. במצעד העשור של רדיו קול ברמה הגיע השיר למקום הראשון, ואילו במצעד המקביל של רדיו קול חי זכה במקום השלישי.
נכון ליוני 2024 לשיר למעלה מ-12 מיליון צפיות באתר יוטיוב.
לשיר יצאו גרסאות כיסוי, ואף גרסאות ווקאליות, רבות, בהן של אברהם פריד באלבומו פרויקט רילקס עם אברהם פריד.
הערות שוליים

↑  הדואט הבלתי אפשרי: ריבו ושטיינמץ באתר ערוץ 7
↑  ובמקום הראשון: "נפשי"! באתר קול חי מיוזיק
↑  שיר השנה: ריבו ושטיינמץ "נפשי" באתר רדיו קול ברמה
↑  ישי ריבו הוא הזוכה הגדול של המצעד היהודי-חסידי השנתי באתר כאן
↑  אתם בחרתם: מצעד העשור - התוצאות באתר רדיו קול ברמה
↑  לאחר מצעד סוחף ודרמטי במיוחד "הנני בידך" הוא שיר העשור באתר רדיו קול חי
| ישי ריבו |
| --- | --- | --- |
| אלבומי אולפן | תוכו רצוף אהבה • פחד גבהים • שטח אפור • אלול תשע"ט • סוף חמה לבוא |  |
| אלבומי הופעה | במה קהל ואהבה |  |
| ערכים קשורים | NMC • דברי שיר • צמאה |  |
| ישי ריבו - סינגלים |
| --- | --- | --- |
| תוכו רצוף אהבה | "תוכו רצוף אהבה" • "מטבע הדברים" • "קול דודי" • "הניסיון הזה" • "השבעתי" |  |
| פחד גבהים | "מקשה אחת זהב" • "מציל אותי כל יום" • "קול פעמונים" • "זוכר אני" • "אור החיים" |  |
| שטח אפור | "הנה ימים באים" • "לשוב הביתה" • "אחת ולתמיד" • "כל הזמן" • "לים" • "הבוקר יעלה" • "Comme Les Oiseaux" • "משגיח מן החלונות" • "אדון עולם" |  |
| אלול תשע"ט | "נפשי" • "הלב שלי" • "סדר העבודה" |  |
| סוף חמה לבוא | "פורחים לשובם" |  |
| במה קהל ואהבה | "לבחור נכון" • "ניצחת איתי הכל" |  |
| סינגלים אחרים | "ימין ה' רוממה" • "בן יקיר לי" • "נחכה לך" • "כתר מלוכה" • "סיבת הסיבות" • "תכף יפתח" • "לא נפסיק לחלום" • "אני שייך לעם" |  |
| השתתפות בסינגלים | "והאמת" • "המסובב" • "כל מעייני" |  |
מרין מאצי

| --- | --- |

 לידה:  9 באוקטובר 1960 רוקפורד, אילינוי, ארצות הברית
 פטירה:  13 בספטמבר 2018 (בגיל 57) מנהטן, ניו יורק, ארצות הברית
 סוגה מועדפת:  שחקנית, זמרת
 מדינה:  ארצות הברית 
 תקופת הפעילות:  מ-1983 
 מקום לימודים:  אוניברסיטת מערב מישיגן  בית הספר התיכון הקתולי בוילן 
 בן זוג:  ג'ייסון דניאלי
 http://www.marinmazzie.com/
 פרופיל ב-IMDb
 
מרין ג'וי מאצי (באנגלית: Marin Joy Mazzie‏; 9 באוקטובר 1960 – 13 בספטמבר 2018) הייתה שחקנית וזמרת אמריקאית ידועה בתיאטרון המוזיקלי.
ביוגרפיה

מאצי נולדה ברוקפורד, אילינוי, וסיימה בהצטיינות את לימודיה באוניברסיטת מערב מישיגן, שם קיבלה תארים בתיאטרון ומוזיקה. כבר בגיל צעיר התעניינה מאצי בתיאטרון והחלה להופיע ולשיר במקהלת הכנסייה בגיל 8 וללמוד פיתוח קול בגיל 12. היא המשיכה לשחק בבית הספר ובקולג' תוכנית תיאטרון קיץ והייתה שוליה בתיאטרון אסם באוגוסטה, מישיגן. בזמן שהופיעה בתיאטרון האסם, התיידדה מאצי עם המלחין ג'ונתן לארסון, שבהמשך יכתוב את רנט.
מאצי הייתה נשואה לשחקן עמית מברודוויי ג'ייסון דניאלי, אותו הכירה ב-1996 במחזה שהציגו יחד, "נשים טרויאניות: סיפור אהבה" (Trojan Women: A Love Story).
מאצי מתה בבוקר 13 בספטמבר 2018, לאחר מאבק בן שלוש שנים בסרטן השחלות. היא הותירה אחריה בעל, אם ואח. לציון עבודתה של מאצי, האורות של כל תיאטרון בברודוויי התעמעמו למשך דקה אחת בשעה 18:45 ב-19 בספטמבר 2018.
קריירה

לאחר שסיימה את לימודיה בקולג' ב-1982, עברה מאצי לעיר ניו יורק ועשתה את הופעת הבכורה שלה בניו-יורק ב-1983, בקבוצת תיאטרון הספרייה (Equity Library Theatre) עם המחזמר: "איפה צ'ארלי?" בתור קיטי ורדן. היא הופיעה ב-1991 באוף ברודוויי במופעים: "קנדר ואב רוויו" וב"העולם מסתובב", וכן בסיבוב הופעות לאומי בן 10 החודשים בשנה שלאחר מכן. היא המשיכה לשחק תפקידים בכיכובה בלמעלה מחצי תריסר תוכניות בברודוויי וגם פיתחה מופע קברט והופיעה בטלוויזיה.
בשנת 1994 יצרה מאצי את התפקיד של קלרה במחזמר "פסיון" של סטיבן סונדהיים. ההפקה הזו הייתה בולטת בסצנת הפתיחה שלה שבה היא הייתה עירומה במיטה עם הכוכב השותף ג'ר שיי. בשנת 1998 מאצי התחילה את תפקידה של אמא בהפקה המקורית של המחזמר "רגטיים" (Ragtime) של לין אהרן וסטיבן פלהרטי. היא שיחקה את התפקידים הכפולים של לילי ונסי/קתרין בחידוש של "נשקי אותי, קייט" באוף ברודוויי ב-1999 ולאחר מכן עברה להפקה של ווסט אנד בשנת 2001. כל שלושת התפקידים זיכו אותה במועמדויות לפרס טוני.
במאי 2008 היא הופיעה בתור גונבורה (Guenevere) עם גבריאל ביירן בתור המלך ארתור ונייתן גאן בתור לנסלוט ב"קמלות" (Camelot), הצגת קונצרטים מבוימת, בפילהרמונית של ניו יורק, מאת אלן ג'יי לרנר (מחזה ופזמונים) ופרדריק לאו (מוזיקה), בבימויו של לוני פרייס. ההופעה של הפקה זו ב-8 במאי 2008 שודרה ארצית בשידור "חי" ממרכז לינקולן ב-PBS.
מאצי הופיעה בדרמה "אנרון" (Enron), שהושקה בברודוויי באפריל 2010, כסגנית נשיא החברה קלאודיה רו. היא החליפה את אליס ריפלי בתור דיאנה ב"קרוב לנורמלי" (Next to Normal) ב-19 ביולי 2010, מול בעלה האמיתי, ג'ייסון דניאלי, בתור דן. הם המשיכו עם התוכנית עד שההפקה בברודוויי נסגרה ב-16 בינואר 2011.
ב-20 בנובמבר 2009, מאצי הופיעה בגרסה מחודשת של ההצגה שנכשלה "קארי" בברודוויי משנת 1988, בתור מרגרט ווייט. היא המשיכה עם ההפקה שנפתחה באוף-ברודוויי, ב-1 במרץ 2012, בתיאטרון לוסיל לורטל.
מאצי הופיעה בתור הלן סינקלייר במחזמר מאת וודי אלן/סוזן סטרומן "כדורים מעל ברודוויי: המחזמר" (Bullets Over Broadway: The Musical), שרץ בברודוויי מאפריל עד אוגוסט 2014. היא קיבלה את התפקיד הראשי של אנה לאונוונס מקלי אוהרה בלינקולן סנטר בחידושו של המחזמר "המלך ואני". מאצי החלה להופיע ב-3 במאי 2016, והמשיכה עם ההופעה עד לסגירתה ב-26 ביוני 2016.
קונצרטים, טלוויזיה והקלטות

מאצי הופיעה גם בטלוויזיה. בסיטקום: "עדיין עומדת" (Still Standing), מאצי וקווין ניילון שיחקו זוג שכנים אנטגוניסטים בתפקידים חוזרים.
היא הופיעה בקביעות בקברטים ובקונצרטים. היא הופיעה בקונצרט צדקה חגיגי בקרנגי הול ב-1998, "ברודוויי האהובה עליי: הנשים המובילות " (My Favorite Broadway: The Leading Ladies"), בהנחיית ג'ולי אנדרוז. היא ובעלה, ג'ייסון דניאלי, יחד עם פיית' פרינס, ביצעו קונצרט כמחווה לג'רי הרמן באוקטובר-נובמבר 2003 ביוטה עם הסימפוניה של יוטה. זה היה דומה למחווה להרמן שמאצי ביצעה עם הבוסטון פופס במאי 2003.
מאצי ובעלה הופיעו בעונת הקברט באזור המפרץ (סן פרנסיסקו) ב-23 באוקטובר 2005, כשביצעו את תוכניתם "מולך". בנובמבר 2005 הם הוציאו אלבום, "מולך" (Opposite You) (לייבל PS Classics), המורכב משירים שהושרו בתוכנית הקברט שלהם.
פרסים

מאצי הייתה מועמדת שלוש פעמים לפרס טוני, על הופעותיה כקלרה ב"תשוקה" (1994), האם ב-רגטיים (Ragtime) (1998), ולילי ונסי/קת'רין בסרט "נשקי אותי, קייט" (1999). על עבודתה ב"נשקי אותי, קייט", מאצי הייתה מועמדת גם לפרס דרמה דסק (Drama Desk) ופרס אוליבייה, והיא זכתה בפרס "מעגל המבקרים החיצוני" (Outer Critics Circle).
מאצי הוכנסה להיכל התהילה של התיאטרון האמריקאי לשנת 2017, בטקס בתיאטרון גרשווין שנערך בנובמבר 2017. באפריל 2019, הוכרז שמאצי תקבל פרס טוני מיוחד לאחר המוות על מורשתה כתומכת לבריאות האישה.
הופעות במה (נבחרות)

"ביג ריבר" (1985): מרי ג'יין ווילקס (מחליפה)
אל תוך היער (1987): רפונזל (מחליפה)
תשוקה (1994): קלרה (מקורי)
מחוץ לעולם הזה (קונצרט מבוים במסגרת סדרת הקונצרטים הדרנים!) (1995): הלן
רגטיים (1998): אמא (מקורי)
נשקי אותי, קייט (מחודש)(1999): לילי ונסי/קתרין
איש לה מנשה (מחודש) (2002): אלדונסה (דולצ'יניאה) (מחליפה)
110 בצל (מחודש, לוס אנג'לס) (2004): ליזי קארי
בריגדון (מחודש, לוס אנג'לס) (2004): פיונה מקלארן
על המאה ה-20 (ניו יורק) (2005) - לילי
ספאמלוט (2006–2008): הגברת של האגם (מחליפה)
קאמלוט (קונצרט מבוים של הפילהרמונית של ניו יורק) (2008): גונבורה
אנרון (2010): קלאודיה רו (מקורי)
ליד נורמלי (2010): דיאנה גודמן (מחליפה)
קארי (מחודש, מחוץ לברודוויי) (2012): מרגרט ווייט
כדורים מעל ברודוויי (מקורי) (2014): הלן סינקלייר
המלך ואני (מחודש) (2016): אנה לאונוונס (החלפה)
אש ואוויר (מקורי, מחוץ לברודוויי) (2018): מיסיה סרט
הערות שוליים

↑  שלושה בוגרים מצטיינים בשם הבוגרים הנכבדים, באתר חדשות אוניברסיטת מערב מישיגן, ‏27 לספטמבר 2000 (באנגלית)
↑  פאטי בוהלר, ראיון עם ג'ייסון דניאלי ומרין מאצי מברודווי, באתר חדשות פילדלפיה, ‏11 בפברואר 2005 (באנגלית)
↑  זוכה פרס הבוגרים המכובד לשנת 2000, באתר חדשות אוניברסיטת מערב מישיגן, ‏2000 (באנגלית)
↑  TJ פיצ'רלד, מזי ודניאלי עושים מוזיקה יפה אצל פיינשטיין, באתר עולם ברודוויי, ‏27 למרץ 2009 (באנגלית)
↑  בן ברנטלי, "ביקורת תיאטרון; מלחמה אפית שנפתרה עם גרשווין דיטי", באתר ניו יורק טיימס, ‏3 ביולי 1996 (באנגלית)
↑  ויאגאס, רוברט, מרין מאצי, כוכבת הראגטיים והתשוקה, מתה בגיל 57", באתר מגזין שטר המשחק, ‏13 לספטמבר 2018
↑  מאט ווינדמן, אורות ברודווי עומעמו עבור כוכבת הבמה מרין מאצי, באתר AMNY, ‏20 לספטמבר 2018 (באנגלית)
↑  ג'ון וילסון, תיאטרון: צ'ארלס אבוט ב"איפה צ'רלי"?, באתר הניו יורק טיימס, ‏16 למרץ 1983 (באנגלית)
↑  ויליאם א. הנרי השלישי, תיאטרון: עלוב אי פעם, באתר טיים, ‏23 במאי, 1994 (באנגלית)
↑  ולרי ריגסבי, רגטיים, באתר בית מוזיקלי בברודווי
↑  מארק שנטון, נשקי אותי, קייט, באתר מה על הבמה, ‏31 לאוקטובר 2001 (באנגלית)
↑  קנת ג'ונס, מרין מצי מצטרפת לקאסט של אנרון מברודווי, באתר Playbill, ‏2 במרץ 2010 (באנגלית)
↑  רוברט דיימונד, הזוג הנשוי מזי ודניאלי משתלטים על NEXT TO NORMAL, באתר עולם ברודווי, ‏3 ביוני 2010 (באנגלית)
↑  אדם הטריק, בלעדי: מרין מאצי תחליף את קלי אוהרה ב"מלך ברודווי ואני", באתר פלייביל, ‏16 בפברואר 2016 (באנגלית)
↑  קנת ג'ונס, 'ברודווי האהובה שלי הנשים המובילות' בתקליטור; בחנויות 16 בנובמבר, באתר פלייביל, ‏22 באוקטובר 1999 (באנגלית)
↑  אנדרו גאנס, דניאלי יצטרף למאצי ופרינס כדי במחווה מחודשת לג'רי הרמן, באתר פלייביל, ‏7 באוגוסט, 2003 (באנגלית)
↑  אנדרו גאנס, מזי, דניאלי, דה האס ומייסון קבעו לעונת הקברט באזור המפרץ, באתר פלייביל, ‏20 בספטמבר, 2005 (באנגלית)
↑  סטיבן סוסקין, על התקליט: "מולך" ו"סגולה בסכנה" של מצי ודניאלי, באתר פלייביל, ‏13 בנובמבר, 2005 (באנגלית)
↑  ריאן מקפי, מרין מאצי, ג'ייסון מייקל ווב ומעצב קינג קונג סוני טילדרס יקבלו פרסי טוני מיוחדים לשנת 2019, באתר פלייביל, ‏29 באפריל, 2019 (באנגלית)
↑  הולדן, סטיבן, "ביקורת תיאטרון", באתר הניו יורק טיימס, ‏1 באפריל 1995 (באנגלית)
↑  פרלמוטר, שרון, "לוס אנג'לס - '110 בצל', באתר מדברים בברודווי, ‏4 ביולי 2004 (באנגלית)
| --- | --- |
בקרת זהויות :  NLI: 987007337746505171  BnF: cb16508478t (data)  ISNI: 0000 0001 2314 4558  LCCN: no95019819  MusicBrainz: 11db3f7e-ec11-4f35-b7a9-cabdf5259d75  SNAC: w6zk852c  VIAF: 41422339   WorldCat (עם VIAF): 41422339
דבי מורגן

| --- | --- |

 לידה:  20 בספטמבר 1956 (בת 68) דאן, ארצות הברית 
 מדינה:  ארצות הברית 
 תקופת הפעילות:  מ-1971 
 מקום לימודים:  תיכון אקווינס 
 בן או בת זוג:  צ'ארלס ס. דוטון (31 בדצמבר 1989–1994) 
 פרסים והוקרה:  פרס NAACP Image לשחקנית משנה בסדרת דרמה (2002)  פרס NAACP Image לשחקנית משנה בסדרת דרמה יומית (2009)  פרס אמי לבידור בשעות היום לשחקנית המשנה הטובה ביותר בסדרת דרמה (1989)  פרס אינדפנדנט ספיריט לשחקנית המשנה הטובה ביותר (1998)  פרס NAACP Image לשחקנית משנה בסדרת דרמה יומית (2010) 
 debbimorgan.org
 פרופיל ב-IMDb
 
דברה אן מורגן (באנגלית: Deborah Ann Morgan; נולד ב-20 בספטמבר 1956) היא שחקנית קולנוע וטלוויזיה אמריקאית. התפרסמה תודות לתפקידה כאנג'י בקסטר–האברד באופרת הסבון של רשת ABC, "כל ילדיי", תפקיד עבורו זכתה בפרס אמי לשעות היום לשחקנית משנה מצטיינת בסדרת דרמה בשנת 1989; והייתה מועמדת ארבע פעמים נוספות. היא ידועה גם בתפקידה בעונה הרביעית והחמישית של הסדרה "מכושפות".
ביוגרפיה

מורגן נולדה בדאן שבצפון קרוליינה, בתם של לורה, מורה, וג'ורג' מורגן ג'וניור, קצב. יש לה אחות צעירה, טרי. המשפחה עברה להתגורר בברונקס בילדותה. בראיון שנערך במגזין פיפל בשנת 1997, חשפה מורגן כי אביה היה אלכוהוליסט פוגעני. בעוד שהוא מעולם לא פגע פיזית בבנותיו, מורגן נזכרה באמה בורחת מאביה לעיתים קרובות. אביה נפטר מסרטן הדם בשנת 1975. דבי סיימה את בית הספר התיכון ע"ש אקווינס בברונקס.